CELEX: 32005D0489
Language: lv
Date: 2005-07-06 00:00:00
Title: 2005/489/EK: Komisijas Lēmums (2005. gada 6. jūlijs), ar kuru dažām dalībvalstīm atļauj atkāpi attiecībā uz ceturkšņa datu pirmo sūtīšanu atbilstīgi Padomes Regulai (EK) Nr. 1222/2004 (izziņots ar dokumenta numuru K(2005) 1874)

8.7.2005   
            
            
               LV
            
            
               Eiropas Savienības Oficiālais Vēstnesis
            
            
               L 175/20
            
         KOMISIJAS LĒMUMS
   (2005. gada 6. jūlijs),
   ar kuru dažām dalībvalstīm atļauj atkāpi attiecībā uz ceturkšņa datu pirmo sūtīšanu atbilstīgi Padomes Regulai (EK) Nr. 1222/2004
   (izziņots ar dokumenta numuru K(2005) 1874)
   (Autentiski ir tikai teksti čehu, dāņu, grieķu, franču, poļu, portugāļu un slovēņu valodā)
   (2005/489/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2004. gada 28. jūnija Regulu (EK) Nr. 1222/2004 par to, kā apkopot un sūtīt datus, kas attiecas uz valsts parādu ceturksnī (1), un jo īpaši tās 2. panta 3. punktu,
   tā kā:
   
               (1)
            
            
               Regulā (EK) Nr. 1222/2004 paredzēts apkopot un sūtīt datus, kas attiecas uz valsts parādu ceturksnī, un tajā izmantota tāda pati valsts parāda definīcija (izņemot atsauces periodu), kā noteikts Padomes 1993. gada 22. novembra Regulā (EK) Nr. 3605/93 par to, kā piemērot Eiropas Kopienas dibināšanas līgumam pievienoto Protokolu par pārmērīga budžeta deficīta novēršanas procedūru (2).
            
         
               (2)
            
            
               Regulas (EK) Nr. 1222/2004 2. panta 3. punktā noteikts, ka Komisija var atļaut atkāpi, līdz vienam gadam, attiecībā uz ceturkšņa datu pirmo sūtīšanu gadījumā, ja ir nepieciešams būtiski mainīt attiecīgās valsts statistikas sistēmas.
            
         
               (3)
            
            
               Šādas atkāpes ir pieprasījušas Čehijas, Dānijas, Grieķijas, Francijas, Polijas, Portugāles un Slovēnijas iestādes.
            
         
               (4)
            
            
               Saskaņā ar informāciju, ko ir saņēmusi Komisija (Eiropas Kopienu Statistikas birojs), dalībvalstu pieprasījumi ir pamatoti ar to, ka attiecīgo dalībvalstu statistikas sistēmās ir jāveic ievērojamas izmaiņas un ka šīs izmaiņas nav iespējams īstenot pirms 2004. gada 31. decembra.
            
         
               (5)
            
            
               Tādēļ pieprasītās atkāpes būtu jāpiešķir,
            
         IR PIEŅĒMUSI ŠO LĒMUMU.
   1. pants
   Atkāpes no termiņa, kas noteikts Regulā (EK) Nr. 1222/2004 un kas attiecas uz valsts parāda ceturkšņa datu pirmo sūtīšanu, ir piešķirtas šā lēmuma 2. pantā uzskaitītajām dalībvalstīm.
   Termiņš, ko piemēro attiecībā uz šīm dalībvalstīm, ir 2005. gada 31. decembris.
   2. pants
   Šis lēmums ir adresēts Čehijas Republikai, Dānijas Karalistei, Grieķijas Republikai, Francijas Republikai, Polijas Republikai, Portugāles Republikai un Slovēnijas Republikai.
   
      Briselē, 2005. gada 6. jūlijā
      
         
            Komisijas vārdā —
         
            Komisijas loceklis
         
         Joaquín ALMUNIA
      
   
   
      (1)  OV L 233, 2.7.2004., 1. lpp.
   
   
      (2)  OV L 332, 31.12.1993., 7. lpp. Regulā jaunākie grozījumi izdarīti ar Komisijas Regulu (EK) Nr. 351/2002 (OV L 55, 26.2.2002., 23. lpp.).